Mesto Giraltovce
Dukelská 75/77, 087 01 Giraltovce

SÚŤAŽNÉ PODKLADY
USKUTOČNENIE STAVEBNÝCH PRÁC:
„Giraltovce, obnova a prístavba ZŠ na ulici Budovateľská č.164-Pavilón A“
Postup zadávania podlimitnej zákazky podľa zákona č. 343/2015 Z. z. o verejnom
obstarávaní a o zmene a doplnení niektorých zákonov
v zmysle § 113 a 114 (ďalej len ZVO)

Link na zverejnenú zákazku:
https://josephine.proebiz.com/sk/tender/7230/summary

042020

Osoba zodpovedná za správne a úplné zadefinovanie opisu predmetu zákazky, finančných a technických požiadaviek na uchádzača a kritérií na vyhodnotenie ponúk a pravidiel ich uplatnenia ( odborný garant ). Osoba zodpovedná za súlad súťažných podkladov so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov potvrdzuje: 

V Giraltovciach, dňa: 20.04.2020
Ing. Emil Mati
splnomocnená osoba na verejné obstarávanie

Za verejného obstarávateľa:
V Giraltovciach, dňa: 20.04.2020
Mgr. Ján Rubis primátor mesta

ÚVOD 

Počas celého procesu verejného obstarávania sa verejný obstarávateľ a zainteresované osoby na strane verejného obstarávateľa budú správať tak, aby nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princípy vo verejnom obstarávaní. 
Verejný obstarávateľ dodržiava etické normy v rámci realizácie verejného obstarávania a uplatní primerané a účinné prostriedky na zabránenie nezákonných korupčných praktík. Verejný obstarávateľ neprijíma žiadne ponuky, dary, platby alebo výhody akéhokoľvek druhu, ktoré by sa vykladali alebo mohli sa vykladať priamo alebo nepriamo ako nezákonné alebo korupčné praktiky, napr. nabádanie na zadanie zákazky alebo odmeny zaň alebo nabádanie na uzatvorenie zmluvy vo verejnom obstarávaní alebo odmeny zaň. Verejný obstarávateľ neposkytne neoprávnené priame alebo nepriame výhody akéhokoľvek druhu sebe alebo jeho zainteresovanej osobe v procese verejného obstarávania. 
Predložením svojej ponuky, uchádzač v plnom rozsahu a bez obmedzenia akceptuje všetky zmluvné podmienky vrátane všetkých častí obsiahnutých v týchto súťažných podkladoch ako výlučné podmienky zadávania zákazky a zrieka sa svojich vlastných podmienok. 
Verejný obstarávateľ realizuje verejné obstarávanie postupom podlimitný postup zadávania zákazky bez využitia elektronického trhoviska podľa § 112 a násl. zákona č 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní") na stavebné práce.
Platia všetky definície a pojmy definované v zákone o verejnom obstarávaní v platnom znení, pokiaľ sú v ďalšom texte použité ich skrátené alebo zjednodušené verzie, nič to nemení na fakte, že platia výlučne zákonné definície a pojmy. 
Prevzatím týchto súťažných podkladov uchádzač/záujemca potvrdzuje, že mu je známe, že verejný obstarávateľ má k týmto súťažným podkladom výhradné práva a vyhlasuje, že súťažné podklady použije len na spracovanie ponuky pri zadávaní tejto zákazky a zabezpečí, aby ich nebolo možné akýmkoľvek spôsobom zneužiť treťou osobou. V prípade nedodržania tohto záväzku je mu zrejmé, že verejný obstarávateľ má právo uplatniť si náhradu škody. 
Predložením svojej ponuky uchádzač v plnom rozsahu a bez obmedzenia akceptuje všetky zmluvné podmienky a požiadavky zákazky obsiahnutých v týchto súťažných podkladoch a vo výzve na predloženie ponuky ako výlučné požiadavky verejného obstarávateľa. Verejný obstarávateľ predpokladá, že uchádzač/ záujemca dôkladne preskúmajú a rešpektujú všetky pokyny, lehoty a iné skutočnosti, obsiahnuté v týchto súťažných podkladoch a vo výzve na predkladanie ponúk verejného obstarávania. 
Verejný obstarávateľ si vyhradzuje právo preveriť pravdivosť dokumentov, údajov a informácií uvedených a predložených uchádzačom v ponuke. 
Verejný obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Osobitným predpisom, na ktorý § 11 zákona o verejnom obstarávaní odkazuje, je práve zákon o registri partnerov verejného sektora. 
Zákon č. 315/2016 Z. z. o registri partnerov verejného sektora a o zmene a o doplnení niektorých zákonov (ďalej len „zákon o registri partnerov verejného sektora“), ktorým sa novelizuje zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. o verejnom obstarávaní (ďalej len „zákon o verejnom obstarávaní“), nadobudol účinnosť 1. februára 2017. 
Od uchádzačov sa očakáva, že si dôsledne preštudujú výzvu na predkladanie ponúk, súťažné podklady a budú dodržiavať všetky pokyny, formuláre, zmluvné ustanovenia a ďalšie špecifiká uvedené vo výzve na predkladanie ponúk, v súťažných podkladoch a sprievodnej dokumentácii. 

Od uchádzačov sa očakáva, že sa hlásia k etickému kódexu záujemcov/uchádzačov a ich subdodávateľov, ktorý zverejnil Úrad pre verejné obstarávanie na svojom webovom sídle dňa 19.04.2016 (http://www.uvo.gov.sk/zaujemcauchadzac/eticky-kodex-zaujemcu-uchadzaca- 54b.html;)

OBSAH SÚŤAŽNÝCH PODKLADOV
A.	Pokyny pre uchádzačov Časť I.
Všeobecné informácie 
Časť II.
Komunikácia a vysvetľovanie
Časť III.
Príprava ponuky
Časť IV.
Predkladanie ponúk 
Časť V.
Otváranie a vyhodnotenie ponúk 
Časť VI.
Dôvernosť a etika vo verejnom obstarávaní 
Časť VII.
Prijatie ponuky a uzavretie zmluvy
B.	Podmienky účasti uchádzačov
C.	Kritériá na vyhodnotenie ponúk a spôsob ich uplatnenia
D.	Opis predmetu zákazky
E.	Spôsob určenia ceny
F.	Požiadavky na elektronizáciu
G.	Obchodné podmienky predmetu zákazky
H.	Pravidlá elektronickej aukcie

A.	POKYNY PRE UCHÁDZAČOV
Časť I.
Všeobecné informácie
1.	Identifikácia verejného obstarávateľa:
Verejný obstarávate!’ v zmysle §8 ods.1 ZVO

Názov:
Sídlo:
V zastúpení: IČO:
Web:
e-mail:

Mesto Giraltovce
Dukelská 75/77, 087 01 Giraltovce Mgr. Ján Rubis, primátor mesta 00321982 www.giraltovce .sk vystavba@nextra.sk
Kontaktná osoba poverená realizáciou verejného obstarávania: 
Ing. Emil Mati 
Adresa: Mestský úrad Giraltovce, Dukelská 75, 087 01 Giraltovce  
Telefón: 0907 515 071 
Elektronická pošta: emil.mati@giraltovce.sk 

2	Predmet zákazky
2.1	Názov predmetu zákazky: „Giraltovce, obnova a prístavba ZŠ na ulici Budovateľská č.164-Pavilón A“.
2.2	Predmetom zákazky je: 
Areál Základnej školy (ZŠ) na ul. Budovateľskej v Giraltovciach pozostáva z viacerých objektov.
Predkladaná projektová dokumentácia (PD) rieši návrh obnovy jedného z nich, a to konkrétne Pavilón A.
CHARAKTERISTIKA STAVBY
OBJEKT SO 01 Pavilón A
Objekt je dvojpodlažný. Je postavený v tradičnej technológií. Objekt tvorí konštrukčný a dispozičný 2 –trakt. Budova je symetrický podľa priečnej osi. Objekt má dve hlavné vnútorné schodiská. Obvodový plášť je murovaný z tehál hr. 375mm. Strecha objektu je bezatiková, plochá (8%) s vyspádovaním dovnútra, jednoplášťová, s vnútornými dažďovými odpadmi. 
Obsahom projektovej dokumentácie je návrh stavebných úprav napĺňajúcich pojem Významná obnova
školskej budovy podľa zákona č. 555/2005 Z.z. O energetickej hospodárnosti budov. Cieľom projektu je
dosiahnutie úspory energie pri prevádzkovaní objektu, odstránenie porúch vyvolaných tepelnými mostami a taktiež celková estetizácia stavby.
Stavebné úpravy pozostávajú hlavne zo:
1. Zateplenie fasády a sokla,
2. Obnova strešného plášťa,
3. Rekonštrukcia komína,
4. Výplne otvorov,
5. Odkvapový chodník,
6. Bleskozvod,
7. Elektroinštalácia.

2.3	Spoločný slovník obstarávania (CPV):
Hlavný predmet obstarávania: 45000000 - 7 Stavebné práce 
Dodatočný kód: 45214210-5 Stavebné práce na objektoch základných škôl
Podrobné vymedzenie predmetu zákazky tvorí časť D. Opis predmetu zákazky

3	Celkové množstvo a rozsah predmetu zákazky
      Objekt má zastavanú plochu 820 m2, je dvojpodlažný bez podpivničenia.
       
Komplexnosť predmetu zákazky, variantné riešenie a ekvivalentné riešenie
3.1	Stavebné práce a zariadenia (v celkovom množstve a rozsahu zákazky podľa projektovej dokumentácie a výkazu výmer, ktoré sú súčasťou súťažných podkladov). 
Predmet zákazky nie je rozdelený na časti, podľa §112 ods. 2 zákona o verejnom obstarávaní. Uchádzač môže predložiť ponuku na celý predmet zákazky. Obstarávať možno zákazku len ako celok.

3.2	Uchádzačom sa neumožňuje predložiť variantné riešenie vo vzťahu k požadovanému riešeniu - predloženej ponuke. Ak súčasťou ponuky bude aj variantné riešenie, nebude takéto variantné riešenie zaradené do hodnotenia - nebude sa naň prihliadať.
3.3	V prípade ak sa technické požiadavky odvolávajú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, verejný obstarávate! pripúšťa ponúknuť ekvivalentný výrobok, zariaďovací predmet alebo materiál (ďalej len „ekvivalent“), pri dodržaní týchto podmienok:
a)	ponúkaný ekvivalent musí mať rovnaké alebo lepšie technické a úžitkové parametre,
b)	uchádzač musí v ponuke predložiť čestné vyhlásenie k alternatívnym výrobkom alebo materiálom, v ktorej uvedie čísla a názvy pôvodných položiek, ku ktorým ponúka ekvivalent, čísla nových položiek, obchodný názov, typové označenia technické parametre ponúkaného ekvivalentu v takom rozsahu, aby    
c)	verejný obstarávateľ po dohode s autorom projektovej dokumentácie vedel pri hodnotení ponuky posúdiť, či ponúkaný výrobok alebo materiál je alebo nie je ekvivalentom k tomu, ktorý bol požadovaný podľa súťažných podkladov.
d)	položky, ktoré sa priamo podieľajú na dizajne architektúry (napr. fasádne obklady, odtiene farieb) túto zámenu musí odsúhlasiť autor prostredníctvom akceptačného listu. Akceptačný list musí uchádzač predložiť v súťažnej ponuke.
4	Zdroj finančných prostriedkov a predpokladaná hodnota predmetu zákazky
4.1	Verejný zdroj-nenávratný finančný príspevok z rozpočtu Slovenskej republiky – Environmentálneho fondu SR a vlastného rozpočtu Mesta Giraltovce.

4.2	Predpokladaná hodnota predmetu zákazky (PHZ) je  180 921,78 EUR bez DPH.

5	Zmluva
5.1	Výsledkom postupu zadávania podlimitnej zákazky bude uzavretá zmluva o dielo (ďalej len Zmluva) v zmysle obchodného zákonníka.
5.2	Vymedzenie obchodných podmienok zmluvy tvorí časť D. Opis predmetu zákazky, E. Spôsob určenia ceny a F. Obchodné podmienky uskutočnenia predmetu zákazky.
5.3	Verejný obstarávateľ si v nadväznosti na ustanovenia § 57 ZVO vyhradzuje právo zrušiť použitý spôsob zadávania zákazky, nepristúpiť k podpísaniu zmluvy, a to bez finančných nárokov všetkých strán a ďalej postupovať v súlade s platným zákonom o verejnom obstarávaní.  
5.4	Zmluva nesmie byť podľa § 56 ods. 1 ZVO v rozpore s týmito súťažnými podkladmi a s ponukou predloženou úspešným uchádzačom alebo uchádzačmi. Oprávnený záujemca/uchádzač/hospodársky subjekt.
5.5	Oprávnený záujemca je hospodársky subjekt, ktorý má záujem o účasť vo verejnom obstarávaní.
5.6	Oprávneným uchádzačom je hospodársky subjekt, ktorý predložil ponuku.
5.7	Hospodársky subjekt je fyzická osoba, právnická osoba alebo skupina takýchto osôb, ktorá na trh dodáva tovar, uskutočňuje stavebné práce alebo poskytuje službu.
6	Miesto a termín dodania predmetu zákazky
6.1	  Miesto uskutočnenia stavebných prác je v intraviláne mesta Giraltovce, na pozemku parcela č. 267 v KÚ    
  Giraltovce, ulica Budovateľská.
6.2	Termín resp. lehota plnenia predmetu zákazky: v lehote do  3 mesiacov odo dňa protokolárneho odovzdania staveniska. V prípade nepredvídateľných okolností, akými sú predovšetkým živelné katastrofy a nepriazeň počasia (vytrvalý dážď, sneh alebo iné meteorologické obtiaže), môže zhotoviteľ (úspešný uchádzač) prerušiť práce s tým, že ich bude realizovať hneď ako to bude možné; lehota počas prerušenia prác neplynie.

7	Platnosť ponuky
7.1	Ponuky zostávajú platné od uplynutia lehoty na predkladanie ponúk až do uplynutia lehoty viazanosti ponúk stanovenej do: 31.10.2020.
7.2	V prípade, ak bude podaná námietka proti postupu verejného obstarávateľa a začaté konanie o námietkach pred uzavretím zmluvy, tá bude mať podľa zákona o verejnom obstarávaní odkladný účinok na konanie verejného obstarávateľa, alebo ak bude začatá kontrola postupu verejného obstarávateľa pred uzavretím zmluvy podľa zákona o verejnom obstarávaní a úrad pre verejné obstarávanie vydá rozhodnutie o predbežnom opatrení, ktorým pozastaví konanie verejného obstarávateľa, oznámi verejný obstarávateľ všetkým uchádzačom predĺženie lehoty viazanosti ponúk. Verejný obstarávateľ si vyhradzuje právo predĺžiť lehotu viazanosti ponúk v zákonných podmienkach zákona o verejnom obstarávaní.

Časť II.
Komunikácia a vysvetľovanie
8	Komunikácia medzi verejným obstarávateľom a záujemcami/uchádzačmi.
8.1	Komunikácia a výmena informácií vo verejnom obstarávaní ako je žiadosť o vysvetlenie podmienok účasti a ponúk, vysvetlenie podmienok účasti a ponúk a predkladanie ponúk, vysvetľovanie ponúk sa bude uskutočňovať písomne prostredníctvom elektronických prostriedkov v zmysle § 20 zákona.

8.2	Určený informačný systém verejným obstarávateľom na komunikáciu v tomto verejnom obstarávaní je systém JOSEPHINE a je prístupný na webovej stránke: https://josephine.proebiz.com/sk/
8.3	Záujemca v prípade záujmu o účasť v tomto verejnom obstarávaní sa musí zaregistrovať v uvedenom informačnom systéme (uviesť identifikačné údaje a potvrdiť svoju identifikáciu prostredníctvom systému a svojich uvedených údajov) ak už nie je v systéme zaregistrovaný.
8.4	Podrobný návod na použitie informačného systému vrátane potrebného technického vybavenia je na uvedenej stránke.
9	Vysvetľovanie, doplnenie súťažných podkladov
9.1	V prípade nejasností/ potreby objasnenia informácií potrebných na vypracovanie ponuky, na preukázanie podmienok účasti vo verejnom obstarávaní uvedených vo výzve, prostredníctvom ktorého bolo verejné obstarávanie vyhlásené a/ alebo v súťažných podkladoch alebo informácií uvedených v inej sprievodnej dokumentácii poskytnutej verejným obstarávateľom v lehote na predkladanie ponúk, môže ktorýkoľvek zo záujemcov požiadať o ich vysvetlenie prostredníctvom elektronického systému na komunikáciu vo verejnom obstarávaní.
9.2	Záujemca má požiadať o vysvetlenie podmienok účasti, súťažných podkladov a ďalších dokladov poskytnutých verejným obstarávateľom dostatočne vopred.
9.3	Verejný obstarávateľ poskytne vysvetlenie v zmysle § 114 ods. 8 zákona na základe platne doručenej žiadosti záujemcu bezodkladne, najneskôr 3 pracovné dni pred uplynutím lehoty na predkladanie ponúk za predpokladu, že o vysvetlenie sa požiadalo dostatočne vopred. Vysvetlenie sa zverejní na úložisku elektronického systému na komunikáciu a notifikácia/ oznámenie o zverejnení vysvetlenia sa zasiela prostredníctvom elektronického systému na komunikáciu vo verejnom obstarávaní všetkým záujemcom.

10	Obhliadka miesta dodania predmetu zákazky
10.1	Verejný obstarávateľ umožňuje záujemcom obhliadku miesta realizácie predmetu zákazky, tak aby si overili a získali potrebné informácie, ktoré budú potrebovať na prípravu a spracovanie ponuky. Výdavky spojené s obhliadkou miesta realizácie predmetu zákazky znáša záujemca.
10.2	Verejný obstarávateľ upozorňuje záujemcov, že otázky týkajúce sa vysvetlenia alebo doplnenia špecifikácie predmetu zákazky (aj na základe obhliadky) je možné podať iba písomne, nebudú zodpovedané na mieste.
10.3	Verejný obstarávateľ nebude akceptovať žiadosti o dodatok k zmluve, prípadne žiadosti o navýšenie finančných prostriedkov počas výstavby diela z dôvodu, že uchádzačovi neboli známe skutočnosti, ktoré bolo možné zistiť alebo predpokladať na základe obhliadky miesta výstavby.
10.4	Zodpovednou osobou na obhliadku je: Ing. Emil Mati, telefón: 054/7322447;0905515071, email: emil.mati@giraltovce.sk. 
Časť III.
Príprava ponuky
11	Jazyk ponuky
11.1	Ponuka a ďalšie doklady a dokumenty sa predkladajú v štátnom jazyku (t.j. v slovenskom jazyku).
11.2	Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
11.3	Návrh Zmluvy musí byť predložený v slovenskom jazyku a vypracovaný v zmysle právnych úprav platných v Slovenskej republike /napr. Obchodný zákonník SR, atď./
12	Vyhotovenie ponuky
12.1	Ponuka musí byť predložená elektronicky. Ponuka musí byť vyhotovená a predložená v elektronickej podobe vo formáte, ktorá zabezpečí trvalé zachytenie jej obsahu. Pre vyhotovenie dokladov platia nasledujúce ustanovenia:
12.1.1	Doklady a dokumenty vyhotovené uchádzačom resp. záujemcom musia byť podpísané uchádzačom resp. záujemcom alebo osobou oprávnenou konať za uchádzača resp. záujemcu, v prípade skupiny dodávateľov podpísané každým členom skupiny dodávateľov alebo osobou oprávnenou konať za každého člena skupiny dodávateľov. Doklady vystavené iným subjektom alebo úradom, uchádzač podpisovať nemusí.
12.1.2	Dokumenty a doklady ktoré neboli pôvodne vyhotovené v elektronickej forme, ale v listinnej, sa prostredníctvom systému JOSEPHINE predkladajú zoskenované.
12.1.3.	Dokumenty a doklady, ktoré boli pôvodne vyhotovené v elektronickej forme sa prostredníctvom systému JOSEPHINE predkladajú v pôvodnej elektronickej podobe.
12.2	Verejný obstarávateľ si vyhradzuje právo požiadať uchádzača o originálne vyhotovenie dokumentov a dokladov, ktoré predložil uchádzač v zoskenovanej podobe v nasledujúcich prípadoch:
-	uchádzač sa stane úspešným v tomto verejnom obstarávaní;
-	verejný obstarávateľ bude mať pochybnosti o pravosti takto vyhotovených dokladov a dokumentov.
12.3	Uchádzač vo svojej ponuke predloží dokumenty a doklady v dvoch vyhotoveniach:
12.3.1	Predložené dokumenty a doklady v systéme JOSEPHINE musia zodpovedať pôvodnému dokladu tak, aby verejný obstarávateľ mohol verne posúdiť splnenie podmienok účasti, požiadaviek na predmet zákazky a požiadaviek na ponuku. Takto predložené doklady a dokumenty verejný obstarávateľ nezverejňuje!
12.3.2	Uchádzačom predložené dokumenty a doklady v systéme JOSEPHINE musia zodpovedať pôvodnému dokladu a dokumentu s tým, že nemôžu obsahovať rodné číslo a osobné údaje v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov. Ak ide o dokumenty, ktoré sú podpísané alebo obsahujú odtlačok pečiatky, tieto sa v elektronickej podobe predkladajú s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky. Takto predložené doklady a dokumenty verejný obstarávateľ v súlade s § 64 ods.1 písm. b) zákona o verejnom obstarávaní zverejní vo svojom profile!
12.4	Každý záujemca, resp. uchádzač môže predložiť na každú časť iba jednu ponuku. Záujemca, resp. uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku aj samostatným záujemcom, resp. uchádzačom. Verejný obstarávateľ vylúči takéhoto záujemcu, resp. uchádzača.

13	Mena a ceny uvádzané v ponuke
13.1	Uchádzačom navrhovaná zmluvná cena za uskutočnenie požadovaného predmetu zákazky, uvedená v ponuke uchádzača bude vyjadrená v eurách (EUR) a matematicky zaokrúhlená na dve desatinné miesta, musí vyjadrovať cenu za celý predmet zákazky v súlade s kapitolou B. Opis predmetu zákazky, ktorý vychádza z presného ocenenia všetkých položiek výkazu výmer. Ak bude cena uvedená v ponuke vyčíslená v inej mene ako je EUR, budú tieto ponuky z verejného obstarávania vylúčené. Uchádzač musí v cene predmetu zákazky uviesť jednotkovú aj celkovú cenu, ako súčin jednotkovej ceny a požadovaného množstva príslušnej položky (výmeru). Cena v cenovej ponuke je konečná, t.j. neobsahuje žiadne ďalšie poplatky.

13.2	Ocenenie každej položky predmetu zákazky je pre uchádzačov záväzné. Rozpočet musí byť položkový, spracovaný v súlade s výkazom výmer, ktorý sú súčasťou týchto súťažných podkladov, pričom sa vyžaduje ocenenie všetkých položiek výkazu výmer. V prípade, ak nebude niektorá z položiek ocenená, resp. nebude v predloženom rozpočte uvedená alebo nebude nacenená v požadovanom množstve, bude sa to považovať za nesplnenie požiadaviek verejného obstarávateľa na predmet zákazky. V takomto prípade komisia písomne požiada o vysvetlenie ponuky a ak je to potrebné aj o predloženie dôkazov v súlade s § 53 zákona o verejnom obstarávaní.
13.3	Uchádzač si musí spolu s výkazom výmer preštudovať aj všetky ostatné súvisiace dokumenty v súťažných podkladoch (Technicko-kvalitatívne podmienky uvedené v technických správach, výkresová dokumentácia, Obchodné podmienky uvedené v návrhu zmluvy), aby sa dôkladne oboznámil s detailným popisom vykonávaných stavebných prác a dodávok a so spôsobom, akým sa vykonajú.
13.4. Navrhovaná zmluvná cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.
13.3	Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
-	navrhovaná zmluvná cena bez DPH,
-	sadzba DPH a výška DPH,
-	navrhovaná zmluvná cena vrátane DPH.
13.4	Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní.
13.5	Zmena výslednej ponukovej ceny nie je prípustná, okrem zmeny zákonnej sadzby DPH.
13.6	Verejný obstarávateľ žiada uchádzačov, aby v prípade zistenia akýchkoľvek nezrovnalostí, resp. chýbajúcich položiek vo výkaze výmer v porovnaní s projektovou dokumentáciou, na uvedené upozornili v lehote podania žiadosti o vysvetlenie.

14	Obsah ponuky
Ponuka predložená uchádzačom musí obsahovať:
14.1	Identifikačné údaje uchádzača (obchodné meno a sídlo uchádzača, IČO, DIČ, DIČ pre DPH, osoba oprávnená konať v mene uchádzača, telefón, fax, e-mail, webová stránka, a pod).
V	prípade predloženia ponuky skupinou dodávateľov sa odporúča, aby uchádzač uviedol osobu, ktorá je písomne splnomocnená štatutárnym orgánom všetkých členov skupiny. Tejto osobe vydá písomné splnomocnenie s úradne osvedčenými podpismi, v ktorom bude uvedený rozsah oprávnenia minimálne na podanie ponuky a konanie v mene uchádzača v predmetnom verejnom obstarávaní. Písomné splnomocnenie musí byť súčasťou ponuky.
V	prípade skupiny dodávateľov obstarávateľ odporúča, aby bol predložený zoznam všetkých členov skupiny dodávateľov s uvedením ich kompletných identifikačných údajov, menami ich štatutárnych orgánov a uvedením kto je za člena skupiny oprávnený konať a prijímať akékoľvek písomnosti alebo doklady, uvedením poštovej a e-mailovej doručovacej adresy. Predložený zoznam musí byť napísaný v štátnom jazyku a to v prípade, že čo i len jeden člen skupiny bude mať sídlo na území Slovenskej republiky. V prípade že ani jeden člen skupiny nebude mať sídlo na území Slovenskej republiky, môže byť napísaný v jazyku sídla prevládajúcej väčšiny členov skupiny a zároveň musí byť doložený jeho preklad.
Obstarávateľ, v prípade úspešnosti ponuky skupiny dodávateľov bude vyžadovať vytvorenie právnych vzťahov medzi jej členmi, nakoľko to bude potrebné z dôvodu riadneho plnenia zmluvy.
14.2	Doklady a dokumenty podľa §114 ods.2 ZVO týkajúce sa osobného postavenia, finančného a ekonomického postavenia, technickej alebo odbornej spôsobilosti uchádzača podľa Výzvy na predkladanie ponúk zverejnenej vo Vestníku verejného obstarávania alebo Jednotný európsky dokument, ktorým predbežne nahradí doklady na preukázanie splnenia podmienok účasti podľa § 39 ZVO (informácie a pokyny na vyplnenie tohto formulára sú zverejnené na webovom sídle Úradu pre verejné obstarávanie www.uvo.gov.sk).

14.3	Čestné vyhlásenie uchádzača ku konfliktu záujmov a o pravdivosti a úplnosti dokladov a informácií uvedených v ponuke, podpísané štatutárnym orgánom alebo členom štatutárneho orgánu, alebo iným zástupcom uchádzača, ktorý je oprávnený konať v mene uchádzača v záväzkových vzťahoch. V prípade skupiny dodávateľov, musí byť podpísané každým členom skupiny, resp. jeho štatutárnym orgánom alebo členom štatutárneho orgánu alebo iným zástupcom. Podľa vzoru (odporúčaný) uvedeného v prílohe č.2 týchto súťažných podkladov.

14.4	Čestné vyhlásenie so súhlasom s podmienkami zadávania podlimitnej zákazky určenými verejným obstarávateľom v týchto súťažných podkladoch a v ostatných dokumentoch poskytnutých v lehote na predkladanie ponúk. Uvedené čestné vyhlásenie musí byť podpísané štatutárnym orgánom uchádzača alebo členom štatutárneho orgánu uchádzača alebo iným zástupcom uchádzača, ktorý je oprávnený konať v mene uchádzača. V prípade skupiny dodávateľov, musí byť podpísané každým členom skupiny, resp. jeho štatutárnym orgánom alebo členom štatutárneho orgánu alebo iným zástupcom.
14.5	V súlade s kapitolou E. Obchodné podmienky predmetu zákazky, predloží uchádzač podpísaný návrh
Zmluvy vrátane neoddeliteľných prílohy č.2 k Zmluve - ocenený Výkaz výmer/Rozpočet a prílohy č. 3 Harmonogramu prác v kalendárnych dňoch.
Návrh Zmluvy musí byť podpísaný štatutárnym orgánom uchádzača alebo členom štatutárneho orgánu uchádzača alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Do návrhu Zmluvy uchádzači doplnia svoje identifikačné údaje; ponukovú cenu predmetu zákazky v požadovanom členení, titul, meno a priezvisko osoby zodpovednej za plnenie predmetu Zmluvy, prípadne môžu i identifikáciu subdodávateľov a ich podiel na plnení Zmluvy.

14.6	Čestného vyhlásenie k alternatívnym výrobkom alebo materiálom (ekvivalentom).
14.7	Doklad preukazujúci zloženie zábezpeky podľa bodu 17.
14.8	Návrh uchádzača na plnenie kritéria na vyhodnotenie ponúk. Uchádzač predloží svoj návrh na
plnenie kritérií, podľa vzoru (odporúčaný) uvedeného v prílohe č.1 týchto súťažných podkladov a v súlade s kapitolou B. Kritériá na vyhodnotenie ponúk.

15	Náklady na ponuku
15.1	Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.
15.2	Ponuky doručené na adresu uvedenú v bode 20.1 a predložené v lehote na predkladanie ponúk podľa bodu 19.2, sa počas plynutia lehoty viazanosti a po uplynutí lehoty viazanosti ponúk podľa bodu 8.1 uchádzačom nevracajú. Zostávajú ako súčasť dokumentácie z verejného obstarávania.
17. Zábezpeka, podmienky jej zloženia, podmienky jej uvoľnenia alebo vrátenia
17.1.	Verejný obstarávateľ v zmysle § 46 ods. 1 ZVO požaduje od uchádzačov zabezpečenie viazanosti ich ponuky zábezpekou.
17.2.	Pod zábezpekou sa v tomto prípade myslí poskytnutie bankovej záruky za uchádzača, poistenie záruky alebo zloženie finančných prostriedkov uchádzačom na účet verejného obstarávateľa v sume 5 000,00 EUR (slovom: Devätnásťtisíc).
17.3.	 Zábezpeka je zložená poskytnutím bankovej záruky za uchádzača, splatnej na prvé písomné požiadanie verejného obstarávateľa alebo zložením finančných prostriedkov na bankový účet verejného obstarávateľa. Uchádzač si vyberie jednu z uvedených možností, alebo poistenie záruky predložením platnej súvisiacej poistnej zmluvy.
17.4.	Poskytnutie bankovej záruky sa riadi príslušnými ustanoveniami zákona č. 513/1991 Zb. Obchodného zákonníka. Záručná listina môže byť vystavená bankou alebo pobočkou zahraničnej banky, v každom prípade so sídlom v Slovenskej republike (ďalej len „banka"). Zo záručnej listiny vystavenej bankou musí vyplývať, že je nepodmienená a že banka na prvé písomné požiadanie verejného obstarávateľa uspokojí verejného obstarávateľa za uchádzača v prípade prepadnutia zábezpeky ponuky uchádzača v prospech verejného obstarávateľa. Banková záruka sa použije na úhradu zábezpeky ponuky vo výške podľa bodu 17.2. Banka sa zaväzuje zaplatiť vzniknutú pohľadávku do 3 dní po doručení výzvy verejného obstarávateľa na zaplatenie, na účet verejného obstarávateľa. Banková záruka nadobúda platnosť dňom jej vystavenia bankou alebo pobočkou zahraničnej banky a vzniká doručením záručnej listiny verejnému obstarávateľovi. Platnosť bankovej záruky končí najmenej 30 dní po uplynutí lehoty viazanosti ponúk, resp. predĺženej lehoty viazanosti ponúk, pokiaľ verejný obstarávateľ do uplynutia doby platnosti bankovej záruky uchádzačovi písomne oznámi takéto predĺženie lehoty viazanosti ponúk. V prípade predĺženia lehoty viazanosti ponúk doručí uchádzač predĺženú bankovú záruku obstarávateľovi do piatich dní od prijatia písomného oznámenia obstarávateľa o predĺžení lehoty viazanosti ponúk.
Banková záruka zanikne:
-	plnením banky v rozsahu, v akom banka za uchádzača poskytla plnenie v prospech verejného obstarávateľa,
-	odvolaním bankovej záruky na základe písomnej žiadosti verejného obstarávateľa, - uplynutím doby platnosti, ak si verejný obstarávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny, alebo v dobe platnosti bankovej záruky nepožiadal o predĺženie doby platnosti bankovej záruky.
Záručná listina musí byť predložená v ponuke uchádzača buď vo forme kópie bankovej záruky, pričom v tom prípade uchádzač okrem skenu zároveň doručí originál (nie overenú kópiu) záručnej listiny na adresu kontaktnej osoby: Mestský úrad Giraltovce, Dukelská 75, 087 01 Giraltovce  najneskôr v lehote uvedenej v bode 19 týchto súťažných podkladov alebo vo forme elektronického dokumentu s elektronickým podpisom banky v súlade splatnou legislatívou v prípade, ak banka takúto formu vystavenia bankovej záruky pripúšťa. Uplatnenie bankovej záruky zo strany verejného obstarávateľa nesmie byť spojené so žiadnou prekážkou vyplývajúcou z elektronickej formy bank. záruky oproti uplatneniu plnenia z písomnej bank. záruky.
V prípade jej nepredloženia resp. nepredloženia záručnej listiny podľa učených podmienok bude uchádzač z procesu tohto verejného obstarávania v zmysle § 53 ods. 5 písm. a) ZVO vylúčený.

17.5.	Finančné prostriedky v minimálnej výške podľa bodu 17.2. musia byť zložené na účet verejného obstarávateľa a musia byť naň pripísané najneskôr v momente uplynutia lehoty na predkladanie
ponúk. Ak finančné prostriedky nebudú zložené a pripísané na účte verejného obstarávateľa podľa určených podmienok, bude uchádzač z procesu tohto verejného obstarávania v zmysle § 53 ods. 5 písm. a) ZVO vylúčený.
17.6.	Údaje účtu pre účely zloženia zábezpeky na ponuku:
IBAN SK25 5600 0000 0036 1840 8001,
Mena účtu: EUR
Variabilný symbol: IČO uchádzača
17.7.	Zábezpeka prepadne v prospech verejného obstarávateľa, ak uchádzač
-	odstúpi od svojej ponuky v lehote viazanosti ponúk alebo
-	neposkytne súčinnosť alebo odmietne uzavrieť rámcovú dohodu podľa § 56 ods. 10 až 15
17.8.	Verejný obstarávateľ uvoľní alebo vráti uchádzačovi zábezpeku do siedmich dní odo dňa
-	márneho uplynutia lehoty na doručenie námietky, ak ho verejný obstarávateľ a obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky,
-	uzavretia zmluvy.
17.9.	V prípade predĺženia lehoty viazanosti ponúk zábezpeka ponúk naďalej zabezpečuje viazanosť ponúk uchádzačov až do uplynutia takto primerane predĺženej lehoty viazanosti ponúk.

Časť IV.
Predkladanie ponúk
18	Predloženie ponuky
18.1	Pre predloženie ponuky uchádzačom platia ustanovenia § 49 ods.1 až 4 a ods. 7 ZVO a bodu 14,15 súťažných podkladov. Ponuku je potrebné predložiť v elektronickej podobe prostriedkami určenými na komunikáciu.
18.2	Každý uchádzač môže predložiť iba jednu ponuku. Uchádzač nemôže byť v tomto verejnom obstarávaní členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
18.3	Ponuku môže predložiť aj skupina dodávateľov.
18.4	V prípade skupiny dodávateľov sa odporúča, za účelom uľahčenia komunikácie s obstarávateľom, aby jej účastníci splnomocnili jedného z nich, ktorý má právnu subjektivitu a spôsobilosť na právne úkony v plnom rozsahu (ďalej len „hlavný člen“), na uskutočňovanie všetkých právnych úkonov týkajúcich sa ponuky, ktorú táto skupina dodávateľov predloží do verejnej súťaže, a účasti tejto skupiny dodávateľov vo verejnej súťaži. 
18.5	V prípade prijatia ponuky skupiny dodávateľov sa vyžaduje, aby skupina dodávateľov pred podpisom zmluvy uzatvorila a predložila verejnému obstarávateľovi zmluvu v súlade s platnými predpismi Slovenskej republiky, ktorá bude zaväzovať zmluvné strany, aby ručili spoločne a nerozdielne za záväzky voči verejnému objednávateľovi, vzniknuté pri plnení predmetu zákazky.

19	Spôsob a lehota na predkladanie ponúk
19.1	Ponuku uchádzačov je potrebné doručiť elektronicky prostredníctvom elektronického systému stanoveného verejným obstarávateľom na komunikáciu vo verejnom obstarávaní.
19.2	Lehota na predkladanie ponúk uplynie dňa: 12.05.2020 o 9:00 hod.

20	Doplnenie, zmena a odvolanie ponuky
20.1	Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk uvedenej v bode 21.2,.
20.2	Doplnenie, zmenu alebo späť vzatie ponuky je možné vykonať predložením novej ponuky v lehote na predkladanie ponúk s poznámkou o odvolaní pôvodnej ponuky v elektronickom systéme.

Časť V.
Otváranie a vyhodnocovanie ponúk
21. Otváranie ponúk
21.1.	Otváranie ponúk sa uskutoční elektronicky.

21.2.	Miesto a čas otvárania ponúk sú uvedené vo Výzve na predkladanie ponúk, deň 12.05.2020 o 11:hod.

21.3	Otváranie ponúk je v zmysle § 54 zákona o verejnom obstarávaní verejné, údaje z otvárania ponúk komisia zverejňuje a posiela uchádzačom zápisnicu z otvárania ponúk.

21.4	Po otvorení ponúk sa vykonajú všetky úkony podľa zákona, spočívajúce vo vyhodnotení ponúk, podaní vysvetlenia, doplnení ponúk a vylúčení uchádzačov alebo vylúčení ponúk uchádzačov.

21.5	Na otváraní ponúk bude prítomná komisia verejného obstarávateľa a verejný obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk. Pred otvorením ponúk sa overí ich neporušenosť. Komisia zverejní obchodné mená alebo názvy, sídla, miesta podnikania alebo adresy pobytov všetkých uchádzačov a ich návrhy na plnenie kritérií, ktoré sa dajú vyjadriť číslom; ostatné údaje uvedené v ponuke sa nezverejňujú. 

21.6	Otváraním ponúk sa uskutoční sprístupnením predložených dokladov verejnému obstarávateľovi v elektronickom nástroji Josephine. 

21.7	Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z ich otvárania, ktorá obsahuje údaje zverejnené podľa odseku 21.5.

22 Vyhodnocovanie ponúk
22.1	Vyhodnotenie ponúk je neverejné a vykoná ho komisia zriadená podľa § 51 ZVO a postupom podľa §§ 53 a 54 ZVO.
22.2	Komisia posúdi ponuky vo väzbe na požadované technické charakteristiky a špecifikácie, uverejnené v Opise zákazky a súvisiacich dokumentoch - prílohách, a vylúči ponuky, ktoré nespĺňajú požiadavky na predmet zákazky uvedené vo výzve na predkladanie ponúk a v súťažných podkladoch.
22.3	Komisia vyhodnotí ponuky podľa kritérií na vyhodnotenie ponúk uvedených vo výzve na predkladanie ponúk a spôsobom uvedeným v týchto súťažných podkladov.
22.4	Verejný obstarávateľ, verejný obstarávateľ a obstarávateľ vylúčia ponuku ak:
-	uchádzač nezložil zábezpeku podľa určených podmienok,
-	ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,
-	uchádzač nedoručí písomné vysvetlenie ponuky na základe požiadavky podľa § 53 ods. 1 ZVO do:
1.	dvoch pracovných dní odo dňa odoslania žiadosti o vysvetlenie, ak komisia neurčila dlhšiu lehotu a komunikácia sa uskutočňuje prostredníctvom elektronických prostriedkov,
2.	piatich pracovných dní odo dňa doručenia žiadosti o vysvetlenie, ak komisia neurčila dlhšiu lehotu a komunikácia sa uskutočňuje inak ako podľa prvého bodu,

-	uchádzačom predložené vysvetlenie ponuky nie je svojim obsahom v súlade s požiadavkou podľa § 53 ods. 1 ZVO,
-	uchádzač nedoručí písomné odôvodnenie mimoriadne nízkej ponuky do piatich pracovných dní odo dňa doručenia žiadosti, ak komisia neurčila dlhšiu lehotu,
-	uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa § 53 ods. 2 ZVO,
-	uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,
-	uchádzač sa pokúsil neoprávnene ovplyvniť postup verejného obstarávania.
22.5	Verejný obstarávateľ podľa § 49 ods. 7 ZVO vylúči ponuku uchádzača, ktorý je v tom istom postupe zadávania zákazky súčasne členom skupiny dodávateľov, ktorá predkladá ponuku.
22.6	Verejný obstarávateľ písomne oznámi uchádzačovi jeho vylúčenie s uvedením dôvodu vylúčenia a lehoty, v ktorej môže byť podaná námietka podľa § 170 ods. 3 písm. d) ZVO.

23 Vyhodnotenie splnenia podmienok účasti
23.1	Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ je povinný po vyhodnotení ponúk vyhodnotiť splnenie podmienok účasti uchádzačmi, ktorí sa umiestnili na prvom až treťom mieste v poradí, alebo vyhodnotiť splnenie podmienok účasti uchádzačom, ktorý sa umiestnil na prvom mieste v poradí. Ak dôjde k vylúčeniu uchádzača alebo uchádzačov, vyhodnotí sa následne splnenie podmienok účasti ďalšieho uchádzača alebo uchádzačov v poradí tak, aby uchádzači umiestnení na prvom až treťom mieste v novo zostavenom poradí spĺňali podmienky účasti za predpokladu, že existuje dostatočný počet uchádzačov, alebo tak, aby uchádzač umiestnený na prvom mieste v novo zostavenom poradí spĺňal podmienky účasti. Verejný obstarávateľ písomne požiada uchádzača alebo uchádzačov o predloženie dokladov preukazujúcich splnenie podmienok účasti v lehote nie kratšej ako 5 pracovných dní odo dňa doručenia žiadosti a vyhodnotí ich podľa § 40 ZVO.

23.2	Na proces vyhodnocovania splnenia podmienok účasti uchádzačov budú aplikované postupy uvedené v § 40 ZVO a § 152 ods. 4 ZVO. Verejný obstarávateľ vymenuje - zriadi komisiu (ďalej len „komisia“) v zmysle § 40 ods. 14 ZVO.
23.3.	V zmysle § 152 ods. 5 ZVO, verejný obstarávateľ je bez ohľadu na § 152 ods. 4 ZVO oprávnený od uchádzača dodatočne vyžiadať doklad podľa § 32 ods. 2 písm. b) a c) ZVO.
Časť VI.
Dôvernosť a etika vo verejnom obstarávaní
24.	Dôvernosť procesu verejného obstarávania
26.1	Členovia komisie na vyhodnotenie ponúk a zodpovedné osoby verejného obstarávateľa nesmú počas prebiehajúceho procesu vyhláseného verejného obstarávania poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.
24.2	Ak by ktorýkoľvek doklad predložený v ponuke uchádzača obsahoval osobné údaje podľa zák. č. 18/2018 Z. z. o ochrane osobných údajov, v znení neskorších predpisov, je uchádzač povinný zabezpečiť nečitateľnosť takýchto údajov na príslušnej listine alebo zabezpečiť pre verejného obstarávateľa súhlas so spracúvaním týchto osobných údajov na účely verejného obstarávania. Ak by ktorýkoľvek doklad podľa uchádzača obsahoval obchodné tajomstvo, je uchádzač povinný toto označiť.

25.	Etický kódex uchádzača vo verejnom obstarávaní
25.1	Verejný obstarávateľ dáva do pozornosti Etický kódex záujemcu/uchádzača vo verejnom obstarávaní, ktorého obsahom sú základné pravidlá správania sa uchádzača, záujemcu, člena skupiny dodávateľov v procesoch verejného obstarávania. Uvedené subjekty sú, so zreteľom na povinnosť uplatňovania princípov rovnakého zaobchádzania, nediskriminácie, transparentnosti, hospodárnosti a efektívnosti, zabezpečovania čestnej hospodárskej súťaže, vykonávania práv a povinností v súlade s dobrými mravmi a so zásadami poctivého obchodného styku, viazané tieto pravidlá aplikovať a aplikovanie týchto pravidiel dohliadať.
25.2	Etický kódex záujemcu/uchádzača vo verejnom obstarávaní je zverejnený na adrese:
        http://www.uvo.gov.sk/extdoc/1069/eticky kodex zaujemca - uchadzac.pdf.
26.	Revízne postupy
26.1.	Uchádzač alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podľa § 164 ZVO podať verejnému obstarávateľovi žiadosť o nápravu.
26.2.	Uchádzač alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podať podľa § 170 ZVO námietku proti postupu verejného obstarávateľa.
Časť VII.
Prijatie ponuky a uzavretie zmluvy
27.	Informácia o výsledku vyhodnotenia ponúk
27.1	Verejný obstarávateľ pošle všetkým uchádzačom, ktorých ponuky sa vyhodnocovali bezodkladne po vyhodnotení oznámenie o výsledku vyhodnotenia ponúk.  
27.2	Úspešnému uchádzačovi verejný obstarávateľ oznámi, že jeho ponuka bola prijatá.
27.3	Ostatným uchádzačom verejný obstarávateľ oznámi, že ich ponuka neuspela s uvedením dôvodov. V oznámení verejný obstarávateľ uvedie identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť podaná námietka podľa § 170 ods. 3 písm. f) ZVO.
27.4	V prípade, že po vyhodnotení ponúk dôjde k vylúčeniu uchádzača na základe vyhodnotenia splnenia podmienok účasti, verejný obstarávateľ príjme ponuku ďalšieho uchádzača v poradí.
28.	Uzavretie zmluvy
28.1	Verejný obstarávateľ uzavrie Zmluvu s predpísanými prílohami s úspešným uchádzačom/uchádzačmi, ktorého ponuka bola prijatá v lehote viazanosti ponúk v súlade s § 56 ZVO. Uzavretá Zmluva nesmie byť v rozpore s výzvou na predkladanie ponúk, so súťažnými podkladmi a s ponukou predloženou úspešným uchádzačom alebo uchádzačmi.
28.2.1	Verejný obstarávateľ nesmie uzavrieť Zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora1, alebo ktorého subdodávatelia, ktorí majú povinnosť zapisovať sa do registra partnerov verejného sektora1 a nie sú zapísaní v registri partnerov verejného sektora1. S poukazom na predchádzajúcu vetu, úspešný uchádzač ako aj jeho subdodávatelia, ktorí sa budú podieľať na plnení predmetu zákazky musia byť zapísaní v registri partnerov verejného sektora1 najneskôr v čase uzatvorenia zmluvy o dielo, ak sú povinnými osobami podľa tohto predpisu.1

28.2.2	Úspešný uchádzač je povinný najneskôr v čase uzavretia zmluvy uviesť verejnému obstarávateľovi údaje o všetkých známych navrhovaných subdodávateľov, ktoré bude obsahovať minimálne: podiel zákazky a predmety subdodávok, údaje o osobe oprávnenej konať za subdodávateľa meno a priezvisko, adresa pobytu, dátum narodenia.
28.2.3	Zmena subdodávateľa: Úspešný uchádzač je povinný počas plnenia zmluvy verejnému obstarávateľovi najneskôr v deň, ktorý predchádza dňu, v ktorom nastane zmena subdodávateľa, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má uchádzač v úmysle zadať subdodávateľovi, identifikačné údaje navrhovaného subdodávateľa a čestné vyhlásenie, že navrhovaný subdodávateľ spĺňa podmienky osobného postavenia.
28.3	V prípade, ak budú uplatnené revízne postupy proti postupu verejného obstarávateľa, verejný obstarávateľ uzavrie zmluvu podľa § 56 ods. 4-9 ZVO.
28.4	Úspešný uchádzač/uchádzači, bude/budú vyzvaný/vyzvaní verejným obstarávateľom k podpisu Zmluvy s prílohami a to v lehote viazanosti ponúk.
28.5	Zmluvu musí uchádzač považovať za verejnú, t.j. napríklad verejne sprístupnenú na webovej stránke verejného obstarávateľa a prípadne v centrálnom registri zmlúv.

29.	Záverečné ustanovenie
29.1	Skutočnosti, týkajúce sa postupu zadávania zákazky, neupravené vo výzve na predkladanie ponúk a v súťažných podkladoch sa riadia príslušnými ustanoveniami zákona č. 343/2015 Z.z.	o
verejnom obstarávaní a ostatných relevantných právnych predpisov platných na území Slovenskej republiky.
29.2	Verejný obstarávateľ môže zrušiť použitý postup zadávania zákazky na základe dôvodov určených v § 57 ZVO.
29.3	Verejný obstarávateľ bezodkladne upovedomí uchádzačov o zrušení použitého postupu verejného obstarávania s uvedením dôvodu zrušenia a oznámi postup, ktorý použije pri zadávaní zákazky na pôvodný predmet zákazky.

B.	PODMIENKY ÚČASTI UCHADZACOV
Podmienky účasti týkajúce sa osobného postavenia, finančného a ekonomického postavenie a technickej alebo odbornej spôsobilosti sú uvedené vo výzve na predkladanie ponúk (výzvy zverejnenej vo Vestníku verejného obstarávania č. 86/2020 zo dňa 23.04.2020 pod značkou 15063 – WYP.
1)	Splnenie podmienok účasti možno predbežne nahradiť v zmysle § 39 ZV O Jednotným európskym dokumentom (ďalej aj ,,JED"), pričom z uchádzačom predloženého predmetného dokumentu musí byť jednoznačne zrejmé, že rozsahom, obsahom aj spôsobom spĺňa podmienky účasti preukazované jednotným európskym dokumentom, stanovené verejným obstarávateľom vo výzve na predkladanie ponúk, resp. v oznámení o vyhlásení verejného obstarávania.

2)	Ak uchádzač alebo záujemca použije jednotný európsky dokument, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača alebo záujemcu písomne požiadať o predloženie dokladu alebo dokladov nahradených Jednotným európskym dokumentom. Uchádzač alebo záujemca doručí doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil dlhšiu lehotu. Ak sú požadované doklady pre verejného obstarávateľa priamo a bezodplatne prístupné v elektronických databázach, hospodársky subjekt v jednotnom európskom dokumente uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy. Verejný obstarávateľ požaduje aby bol JED ručne podpísaný osobou oprávnenou konať za hospodársky subjekt/ uchádzača alebo riadne splnomocnenou osobou.

3)	Uchádzač môže predbežne nahradiť doklady určené verejným obstarávateľom na preukázanie splnenia podmienok účasti pre osobné postavenie, pre ekonomické a finančné postavenie, pre technickú a odbornú spôsobilosť čestným vyhlásením, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Uchádzač môže v čestnom vyhlásení uviesť aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz, a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. Ak uchádzač použije čestné vyhlásenie, verejný obstarávateľ môže na účely zabezpečenia riadneho priebehu verejného obstarávania postupovať podľa § 39 ods. 6 ZVO. Verejný obstarávateľ postupuje podľa § 39 ods. 7 a 8 ZVO, ak čestné vyhlásenie obsahuje aj informácie podľa druhej vety tohto odstavca.

4)	Uchádzač alebo záujemca môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods. 1 písm. e) a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZVO.

5)	Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

6)	Ak uchádzač alebo záujemca preukazuje finančné a ekonomické postavenie alebo technickú spôsobilosť alebo odbornú spôsobilosť prostredníctvom inej osoby, jednotný európsky dokument obsahuje informácie aj o tejto osobe. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.

7)	Odporúčame uchádzačom alebo záujemcom, aby si vzor formulára JED-u vo formáte .rtf, umožňujúci jeho priame vypĺňanie, stiahli z webového sídla ÚVO http://www.uvo.gov.sk/extdoc/1093/ied-formular.rtf.

8)	alebo využili formulár, s vyplnenou hlavičkou, ako súčasť súťažných podkladov.

Vzhľadom na novelu zákona o verejnom obstarávaní s účinnosťou od 1.12.2019 verejný obstarávateľ predkladá:
Všeobecné metodické usmernenie 
k preukazovaniu novelizovanej podmienky účasti týkajúcej so osobného postavenia podľa § 32 ods. 1 písm. b) a c) zákona o verejnom obstarávaní. 

Zákon č. 221/2019 Z. z. ktorým sa mení a dopĺňa zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) a ktorým sa menia a dopĺňajú niektoré zákony novelizoval okrem iného aj ustanovenia § 32 ods. 1 písm. b) a c) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), ktoré od 1. 12. 2019 znejú: „Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia: 
b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov46b) v Slovenskej republike alebo v štáte sídla, miesta podnikania alebo obvyklého pobytu, 
c) nemá evidované daňové nedoplatky voči daňovému úradu a colnému úradu podľa osobitných predpisov46c) v Slovenskej republike alebo v štáte sídla, miesta podnikania alebo obvyklého pobytu,“. 
 V podmienke účasti týkajúcej sa osobného postavenia podľa § 32 ods. 1 písm. b) resp. § 32 ods. 2 písm. b) zákona o verejnom obstarávaní sa teda vypúšťa povinnosť predkladania potvrdenia aj za nedoplatky príspevkov na starobné dôchodkové sporenie (ostáva len „nemá evidované nedoplatky na poistnom na sociálne poistenie“ ) a mení sa povinnosť pri zdravotnom poistení – „na neeviduje voči nemu pohľadávky po splatnosti“ (podľa § 25 ods. 5 zákona č. 580/2004 Z. z. o zdravotnom poistení v platnom znení) miesto pôvodného znenia „nemá nedoplatky poistného na zdravotné poistenie“. Uvedenou zmenou dochádza len k zjednoteniu terminológie nedoplatkov na sociálnom poistení, zdravotnom poistení a nedoplatkov na povinných príspevkoch na starobné dôchodkové sporenie, ktoré boli v jednotlivých osobitných predpisoch formulované rozdielne. 

V tomto kontexte úrad odporúča uchádzačom/záujemcom zmeniť formuláciu v žiadostiach predkladaných jednotlivým poisťovniam či už sociálnej alebo zdravotným (ak nevyužijú možnosť stiahnuť si žiadosti priamo na stránke úradu) . 
 V prípade podmienky účasti podľa § 32 ods. 1 písm. c) dochádza k jej rozšíreniu kde k daňovým nedoplatkom voči daňovému úradu pribudnú aj evidované daňové nedoplatky voči colnému úradu. Uchádzač alebo záujemca preukazuje túto podmienku účasti doloženým potvrdením miestne príslušného daňového úradu a miestne príslušného colného úradu nie starším ako tri mesiace. 

Z uvedeného vyplýva, že verejného obstarávania vyhláseného, resp. začatého počnúc dňom 01. 12. 2019 sa nemôže zúčastniť uchádzač, záujemca alebo účastník, ktorý nespĺňa uvedené podmienky účasti. 

Podľa § 32 ods. 2 zákona o verejnom obstarávaní, ak v odseku 3 nie je ustanovené inak, uchádzač alebo záujemca preukazuje splnenie podmienok účasti podľa odseku 1 
b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace, 
c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace, 
Podľa § 32 ods. 3 prvá veta zákona o verejnom obstarávaní uchádzač alebo záujemca nie je povinný predkladať doklady podľa odseku 2, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu.47a) .... 
Podľa § 32 ods. 3 posledná veta verejný obstarávateľ a obstarávateľ uvedú v oznámení o vyhlásení verejného obstarávania alebo v oznámení použitom ako výzva na súťaž, ktoré doklady podľa odseku 2 sa z dôvodu použitia údajov z informačných systémov verejnej správy nepredkladajú. 
Od 1. 12. 2019 pribudnú tri nové informačné systémy týkajúce sa povinnosti podľa § 32 ods. 3 zákona o verejnom obstarávaní ako aj zápisu do zoznamu hospodárskych subjektov: 
1. Informačný systém finančnej správy v časti týkajúcej sa evidencie daňových nedoplatkov a nedoplatkov colného dlhu, nedoplatkov pokút a iných platieb vymeraných alebo uložených podľa colných predpisov, nedoplatkov dane z pridanej hodnoty alebo spotrebnej dane pri dovoze, 
2. Informačný systém Sociálnej poisťovne v časti týkajúcej sa evidencie nedoplatkov na poistnom na sociálne poistenie, v súlade s § 170 zákona č. 461/2003 Z. z. o sociálnom poistení v znení neskorších predpisov, 
3. Informačný systém zdravotnej poisťovne v časti týkajúcej sa evidencie pohľadávok po splatnosti, upravený v § 15 ods. 1 písm. l) zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších prepisov. 
Z vyššie uvedeného vyplýva, že verejní obstarávatelia a obstarávatelia, ktorí majú oprávnenie použiť informácie z informačných systémov verejnej správy (pozri napr. MU č.12955-5000/2019) prioritne overujú splnenie osobného postavenia na základe údajov z týchto systémov. Na účely informovania uchádzačov a záujemcov je verejnému obstarávateľovi a obstarávateľovi uložená povinnosť identifikovať v oznámení o vyhlásení verejného obstarávania doklady týkajúce sa osobného postavenia, ktoré z dôvodu využitia informačných systémov verejnej správy nepredkladajú. 

V záujme zabezpečenia transparentnosti a odstránenia akýchkoľvek pochybností verejný obstarávateľ ako orgán verejnej moci vo výzve na predkladanie ponúk uvádza doklady, ku ktorým má oprávnenie získať ich z informačných systémov verejnej správy podľa zákona proti byrokracii. Verejný obstarávateľ  nepožaduje predloženie od uchádzača alebo záujemcu nasledovne: 

1.	nedoplatky na poistnom na sociálne poistenie a pohľadávky po splatnosti podľa osobitných predpisov46b) v Slovenskej republike alebo v štáte sídla, miesta podnikania alebo obvyklého pobytu ku zdravotným poisťovniam, teda nie je potrebné predložiť potvrdenie zdravotných  poisťovní a Sociálnej poisťovne nie staršie ako tri mesiace,

2.	daňové nedoplatky voči daňovému úradu a colnému úradu podľa osobitných predpisov46c) v Slovenskej republike alebo v štáte sídla, miesta podnikania alebo obvyklého pobytu, teda nie je potrebné predložiť potvrdením miestne príslušného daňového úradu a miestne príslušného colného úradu nie staršie ako tri mesiace,

3.	doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.

Zhrnutie: 
Pokiaľ je hospodársky subjekt (uchádzač/záujemca) so sídlom v Slovenskej republike zapísaný v zozname hospodárskych subjektov úrad v súvislosti s vyššie uvedenou novelou vykoná aktualizáciu údajov subjektov zapísaných v Zozname hospodárskych subjektov ex offo. Hospodársky subjekt môže požiadať úrad o vykonanie takejto zmeny prostredníctvom formulára o oznámení zmeny údajov, ktorý je dostupný na webovom sídle úradu, ale nejde o jeho povinnosť.1 Predmetnou aktualizáciou sa nepredlžuje platnosť zápisu v zozname hospodárskych subjektov a doplnenie na základe oznámenia o zmene údajov nie je spoplatnené. 

Ak hospodársky subjekt zapísaný v zozname hospodárskych subjektov podľa zákona o verejnom obstarávaní v znení účinnom do 1. 12. 2019 nebude v čase preverovania splnenia podmienky účasti podľa § 32 ods. 1 písm. b), c) zákona o verejnom obstarávaní v konkrétnom procese verejného obstarávania začatom po uvedenom termíne mať vykonanú predmetnú aktualizáciu v zozname hospodárskych subjektov (vzhľadom na enormné množstvo hospodárskych subjektov a technické a personálne kapacity úradu): 
- verejný obstarávateľ v pozícii orgánu verejnej moci vykoná takéto overenie sám prostredníctvom príslušného informačného systému, 
- ak nie je verejný obstarávateľ v postavení takéhoto orgánu požiada uchádzača/záujemcu (zapísaného v ZHS) o doplnenie príslušného dokladu (nedoloženie takéhoto dokladu uchádzačom zapísaným v zozname hospodárskych subjektov priamo do ponuky nezakladá v takomto prípade dôvod na jeho vylúčenie). 
V záujme urýchlenia procesu môže sám uchádzač/záujemca, ktorý ešte nebude mať vykonanú ex offo aktualizáciu v zozname hospodárskych subjektov v prípade záujmu o účasť vo verejnom obstarávaní začatom po 1. 12. 2019 takýto doklad do ponuky priamo doložiť. 

C.	KRITÉRIÁ NA VYHODNOTENIE PONÚK A SPÔSOB ICH UPLATNENIA
Verejný obstarávateľ, resp. komisia určená verejným obstarávateľom vyhodnocuje ponuky na základe najnižšej ceny.
Kritériami na vyhodnotenie ponúk (ďalej len „kritériá“) stanovené verejným obstarávateľom:
1.	Celková cena za predmet zákazky vyjadrená v EUR vrátane DPH.
Pravidlá uplatnenia kritérií na vyhodnotenie ponúk predmetu zákazky:
Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR vrátane DPH. Ako druhý v poradí sa umiestni uchádzač, ktorý vo svojej ponuke predloží druhú najnižšiu celkovú cenu za predmet zákazky v EUR vrátane DPH atď..
Cena uvedená v návrhu na plnenie kritérií sa musí zhodovať s navrhovanou cenou podľa vyplnených Výkazov výmer.
D.	OPIS PREDMETU ZÁKAZKY
Areál Základnej školy (ZŠ) na ul. Budovateľskej v Giraltovciach pozostáva z viacerých objektov.
Predkladaná projektová dokumentácia (PD) rieši návrh obnovy jedného z nich, a to konkrétne Pavilón A.
CHARAKTERISTIKA STAVBY
OBJEKT SO 01 Pavilón A
Objekt je dvojpodlažný. Je postavený v tradičnej technológií. Objekt tvorí konštrukčný a dispozičný 2 –
trakt. Budova je symetrický podľa priečnej osi. Objekt má dve hlavné vnútorné schodiská. Obvodový plášť je
murovaný z tehál hr. 375mm. Strecha objektu je bezatiková, plochá (8%) s vyspádovaním dovnútra,
jednoplášťová, s vnútornými dažďovými odpadmi. Skladba jestvujúcej strechy :
– 2x zvarovaný sklobit
– penetračný náter
– cementový poter hr. 20 mm
– prostý betón hr. 60 mm
– tepelná izolácia heraklit hr. 50 mm
– asfaltový náter
– lepenka
– asfaltový náter
– stropné panely s dutinami
– interiérová omietka
Skladba strešného plášťa je prevzatá z PD z roku 2005, kedy bol vypracovaný projekt obnovy objektu Pavilóna A vyššie spomínanej ZŠ. Pred realizáciou obnovy strechy navrhujeme urobiť sondu do pôvodného strešného plášťa plochej strechy na overenie jestvujúcej skladby. Nad strechu sú vyvedené odvetravacie potrubia kanalizačných stúpačiek (ZTI).
Prístup na strechu je možný len z vonkajšieho prostredia a to napr. cez dodatočne pristavený rebrík (budova nemá výlez v strope na strechu). Jestvujúce oceľové stúpadla na komíne sú v zlom technickom stave a sú prakticky nepoužiteľné.
Okná, zasklené steny a dvere sú už vymenené za plastové s izolačným 2-sklom. Pôvodné okno je len v kotolni a v šatni pre údržbára. Pod oknami sú vonkajšie parapety z plechu a z vnútornej strany plastové parapetné dosky.
Komín na odvod spalín z kotlov je pôvodný murovaný vedený popri južnej fasáde nad úroveň strešného plášťa. Vedľa komína je miestnosť pre expanznú nádobu. Komín je ukončený betónovou krycou strieškou ktorá pokračuje i nad miestnosť pre expanznú nádobu kde tvory prestrešenie. V minulosti bola zrealizovaná nadmurovka komína a to na pôvodnú kryciu striešku. Nadmurovka je z plných pálených tehál ktoré sú v zlom technickom stave. Vedľa komína je po fasáde vedene oceľové potrubie na odvetranie plynu. Ďalšie oceľové potrubie odvetrania plynu je pre regulačnú stanicu plynu.
Riešený objekt je vybavený bleskozvodom, ktorý je na strechách vedený po jej obvode i v ploche strechy. Na stenách sú zvody bleskozvodu vedené na povrchu fasády, z ktorej sú zatiahnuté pod terén. Takmer po celom obvode riešenej stavby sa nachádzajú pôvodné spevnené plochy tvorené z asfaltu, zo zámkovej dlažby, z betónu a odkvapovým chodníkom šírky cca 500 mm z prostého betónu. Spevnené plochy sú dobrom technickom stave, bez výrazného poškodenia. Odkvapové chodníky majú betónový povrch v celom rozsahu rozrušený + na niektorých miestach chodník chýba.
Z južnej strany Pavilónu A sa nachádza objekt oceľová hala z pozinkovaného plechu, ktorá nie je predmetom riešenia tohto projektu.
STAVEBNÉ ÚPRAVY
Obsahom projektovej dokumentácie je návrh stavebných úprav napĺňajúcich pojem Významná obnova školskej budovy podľa zákona č. 555/2005 Z.z. O energetickej hospodárnosti budov. Cieľom projektu je dosiahnutie úspory energie pri prevádzkovaní objektu, odstránenie porúch vyvolaných tepelnými mostami a taktiež celková estetizácia stavby.
Stavebné úpravy pozostávajú hlavne zo:
1. Zateplenie fasády a sokla,
2. Obnova strešného plášťa,
3. Rekonštrukcia komína,
4. Výplne otvorov,
5. Odkvapový chodník,
6. Bleskozvod,
7. Elektroinštalácia.
BÚRACIE PRÁCE
Rozsah búracích prác je popísaný vo výkresoch, jedná sa o nasledovné práce:
► demontáž oplechovania parapetov všetkých okien a lemovania ukončenia strešnej krytiny po celom obvode strechy
► demontáž bleskozvodu z fasády a strechy
► pri všetkých výplňových konštrukciách okien a dverí osekať vonkajšiu omietku z ostení a nadpražia
► otlčenie poškodenej vonkajšej omietky stien fasády v rozsahu 15 % + vysprávka vápennocementovou omietkou 
► očistenie vonkajších plôch stien sokla od nesúdržných povrchových vrstiev v rozsahu 35 % + vysprávka vápennocementovou omietkou
► otlčenie poškodenej vonkajšej omietky zo spodnej hrany a čela strešnej rímsy po obvode stavby vrátane konzol v rozsahu 35 % + vysprávka vápennocementovou omietkou
► z oboch striešok nad vstupmi osekať vonkajšiu omietku v rozsahu 100 %
► demontáž všetkých vetracích mriežok z fasády vrátane rámčeka
► demontáž a spätná montáž oceľového potrubia na odvetranie plynu (2 ks) z fasády objektu, úprava odsadenia a kotvenia + odstránenie starého náteru
► očistenie plôch oceľového plynového potrubia na fasáde vo výklenku od hrdze a starých náterov – rúrkový profil, dl. cca 3000 mm
► vybúranie betónového odkvapového chodníka v rozsahu 100 %, odhadované rozmery : šírka 500 mm, hr. 100 mm, dl. 44,8 m
► rozšírenie existujúceho vzt otvoru v kotolni na priečelnej fasáde o hrúbku budúceho zateplenia ► demontáž el. svietidiel z fasády, pozri v samostatnú časť PD ELI
► demontáž nefunkčných oceľových držiakov el. vedenia z fasády, počet 3 ks
► pôvodné drevené okno v šatni pre údržbára demontovať z fasády
► pôvodné oceľové okno v kotolni demontovať z fasády
► demontáž kovových dvojkrídlových dverí z fasády pod oceľovou halou
► demontáž nadstrešnej časti odvetrávacieho potrubia ZTI, počet 6 ks
► zo strechy objektu vybúrať miestnosť pre expanznú nádobu v rozsahu 100 %, odhadované rozmery 1600x2500x2000 (VxŠxD), obvodový plášť je z tehál, prestrešenie je zo ŽB. striešky
► vybúranie dodatočne zhotovenej existujúcej nadmurovky komína z plných tehál vrátane podkladnej betónovej krycej striešky + úprava komínových vložiek a hlavíc
► demontáž oceľových stúpadiel z komína v rozsahu 100 %.

1 – Zateplenie fasády a sokel
– Zateplenie sokla nad upraveným terénom KZS na báze XPS hr. 160 mm, na vnútorné bočné steny a čelá vystupujúcich konštrukcií z fasády použiť XPS hr. 50 mm
– Zateplenie sokla pod upraveným terénom KZS na báze XPS hr. 160 mm
– Zateplenie obvodového plášťa KZS na báze MW hrúbky 160 mm, na vnútorné bočné steny a čelá vystupujúcich konštrukcií z fasády použiť MW hr. 50 mm
– Zateplenie ostení a nadpražia výplňových konštrukcií KZS na báze MW hrúbky 30 mm
– Zateplenie vnútorných bočných stien závetria KZS na báze MW hrúbky 50 mm
– Zateplenie ŽB. striešok nad vstupmi KZS na báze MW hrúbky 30 mm
– Finálna povrchová úprava zateplenej fasády + zateplených ostení a nadpraži + zateplenej vystupujúcej hmoty z fasády +zateplených stien závetria + zateplených striešok nad vstupmi : zo silikátovej fasádnej omietky, zrnitosť a štruktúru i farbu pozri vo výkrese pohľady farebné riešenie
– Finálna povrchová úprava zatepleného sokla nad U.T. : z mozaikovej omietky napr. Marmolit, pozri pohľady farebné riešenie
– Finálna povrchová úprava nezateplených stien komína : zo silikátovej fasádnej omietky, zrnitosť a štruktúru i farbu pozri vo výkrese pohľady farebné riešenie
– Finálna povrchová úprava vyspravených vnútorných ostení (špaliet) a nadpraží novomont. okna : 2x maľba – farba biela
– Pred začatím zatepľovacích prác navrhujeme očistenie plôch obvodového plášťa od nesúdržných povrchových vrstiev a hrubá výspravka poškodených častí vápenno-cementovou maltou. Podklad bude očistený minimálne tlakovou vodou a  nechať úplne vyschnúť. V prípade zistenia statických povrchových trhlín sa musí overiť ich aktivita sadrovými terčmi.
– Z ostení a nadpraží okien, zasklených stien a dverí pred zatepľovacími prácami odstrániť vonkajšie omietky, aby sa predišlo „utopeniu“ rámov.
– Spodná hrana (S.H.) zateplenia fasády budovy je priamo napojená na zateplenie sokla (bez soklového štartovacieho profilu), obe izolácie sú rovnakej hrúbky. Je potrebné dodržať minimálnu a maximálnu výšku zateplenia sokla XPS polystyrénom od upraveného terénu.
– Spodná hrana zateplenia sokla budovy pri spevnenej ploche je projektovaná len po jej úroveň. V mieste spevnenej plochy je potrebné pred vlastným zateplením pripevniť na stenu soklový (štartovací) profil (viď. detaily).
– Fasáda bude zateplená až po strešnú rímsu
– V mieste existujúcich vetracích otvorov na fasáde vynechať otvor v tep. izolácii a sieťovinu zatepľovacieho systému krížom rozrezať a pretiahnuť cez vetrací otvor, na otvor potom upevniť plastovú vetraciu fasádnu mriežku s rámčekom a sieťkou proti hmyzu. Rámček zamurovať (zasadrovať), mriežku priskrutkovať do rámčeka, plastové krytky nasadiť namskrutky – farba biela.
– Plynové potrubie pred fasádou natrieť syntetickým náterom 1x základným a 2x vrchným – farba žltá.
– Osadiť dilatačné plastové omietkové lišty „APU profily“ s integrovanou sieťovinou v styku kontaktného zatepľovacieho systému s rámom okien a dverí v obvodovej stene alt. styk pretmeliť trvale pružným tmelom.
– Osadiť plastové rohové profily s integrovanou sieťovinou (príslušenstvo zatepľovacieho systému) na rohy fasády a ostenia výplňových konštrukcií.
– Osadiť plastové profily s odkvapovým nosom (príslušenstvo zatepľovacieho systému) na nadpražia okien, ZS a na spodné hrany strešnej rímsy.
– Všetky styky zatepľovacieho systému s inými materiálmi je potrebné priznať a pretmeliť trvale pružným tmelom – Osadenie nových vonkajších parapetov okien z lakoplastovaného plechu - farba biela (K1 - K5).
– Na fasádu v mieste vyznačenia v PD namontovať pred zateplenim budovy oceľový žiarovo pozinkovaný výlezný rebrík s ochranným košom. Kotvenie rebríka zhotoví dodávateľ tak, aby dĺžka kotvy rešpektovala budúcu hrúbku zateplenia +odsadenie od povrchu hotovej zateplenej strešnej ríms. Rebrík musí vyhovovať požiadavkám normy STN 74 3282 „Oceľové rebríky“.
– Oceľové okno v obvodovej stene miestnosti kotolňa demontovať a vzniknutý otvor zamurovať pórobetónovými tvárnicami. Nové murivo z vnútornej strany omietnuť interiérovou vápennocementovou (vpc) omietkou s hladeným povrchom do ktorej vtlačiť sklotextilnú mriežku. Povrchová úprava 2x maľba – farba biela. Nové murivo z vonkajšej strany zatepliť KZS fasády.
– Všetky prvky vedené popri fasáde (odvetranie plynu a pod.) predĺžiť o hrúbku zateplenia. Pri výrobe / úprave týchto prvkov je treba zohľadniť, že sa stavebné objekty rozšíria o hrúbku tepelno-izolačného systému, t.j. o hrúbku izolantu +hrúbka lepiacej hmoty a omietky.
– Osvetlenie vstupov do objektu demontovať, spätnú montáž svietidiel a nové svietidla pozri v PD ELI.
– Plochy jestvujúcich okien a dverí, ktoré by mohli byť pri práci znečistené použitými hmotami, je treba ešte pred začatím prác chrániť vhodným spôsobom (krycie fólie, samolepiace pásky a pod.).
– Zateplenie obvodového plášťa realizovať až po uložení elektroinštalačných rúrok pre skryté rozvody ELI.
Elektroinštalácie uložiť do trúbky (chráničky) pod zateplenie.
– Všetky jestvujúce inžinierske siete vedúce pod omietkou sa odporúča vyznačiť, aby nedošlo k ich poškodeniu pri ukotvení zatepľovacieho systému. 

Na posúdenie súdržnosti podkladu a lepiacej malty je potrebné vykonať odtrhovú skúšku (STN 73 2901 - doporučuje sa priemerná súdržnosť podkladu min. 200 kPa). Tepelnoizolačné dosky po nalepení kotviť rozpernými kotvami, počet kotiev podľa statického výpočtu. Pred realizáciou vykonať skúšku únosnosti kotiev
v ťahu NRk (kN) podľa ETAG 014 (smernica pre posudzovanie kotiev v ETICS). Montáž kotiev vykonať podľa kotevného plánu pričom kotvy budú zapustené do izolantu s následným zaslepením izolačnou zátkou. Týmto spôsobom sa prerušia tepelné mosty spôsobené kotvami a zabráni sa prekresľovaniu kotiev na povrchu omietky.
Dodávateľ je povinný použiť iba certifikovaný zatepľovací systém. Pri realizácii zatepľovacieho systému dodržať ustanovenia STN 73 2901 Zhotovovanie vonkajších tepelnoizolačných kontaktných systémov (ETICS), ďalej smerné detaily a technologické predpisy vydané výrobcom daného zatepľovacieho systému a používať výhradne materiály zo zvoleného systému. Medzioperačné kontroly budú vykonávané podľa technických podmienok zvoleného zatepľovacieho systému. Dodávateľ stavebných prác bude vyberaný na základe verejného obstarávania. Firma, ktorá bude prevádzať stavebné úpravy musí mať licenciu na zhotovenie zatepľovacieho systému. 

2 – Obnova strešného plášťa
Pôvodná skladba vrstiev strešného plášťa je popísaná vo výkrese rezu, navrhujeme pred realizáciou zateplenia urobiť sondu na overenie pôvodnej skladby SP.
Pred samotným zateplením strešného plášťa je potrebné odstráneniť oplechovanie rímsy v celom rozsahu a z celého obvodu strechy.
Ďalej pred zateplením SP zrealizovať po celom obvode strechy tzv. ohraničenie – ukončujúcu konštrukciu z drevených hranolov, ktorá zohľadní hrúbku plánovaného zateplenia. Podkladovú konštrukciu pod nové oplechovanie navrhujeme vytvoriť z OSB dosky III. hr. 20 mm kotvenej k dreveným hranolom. Drevené prvky navrhujem natrieť dvojnásobným náterom proti drevokazným hubám a škodcom napr. BOCHEMIT.
Ukončenie plochej strechy, tiež pozri detaily zateplenia – rez strešnou rímsou.
Na pôvodnú strešnú krytinu z asfaltových pásov ktorú zbaviť nečistôt, vysušiť, vyduté miesta narezať a zatrieť asfaltom je navrhnuté zateplenie strešného plášťa. Zateplenie strechy navrhujeme z dosiek EPS 100S ukladaných v dvoch vrstvách v celkovej hrúbke 260 mm. Spodná tepelná izolácia z EPS 100S hr. 140 mm.
Vrchná tepelná izolácia z EPS 100S hr. 120 mm. Dosky klásť s prestriedaním stykov a lepiť k podkladu aj medzi sebou. Separačná vrstva medzi tepelnou izoláciou a strešnou hydroizoláciou je z geotextílie s plošnou hmotnosťou min. 300 g/m2. Hydroizolačná vrstva je navrhnutá zo strešnej mäkčenej PVC fólie UV stabilnej napr. FATRAFOL vrátane všetkých systémových prvkov. Všetky tieto vrstvy je nutné mechanicky kotviť k nosnému podkladu. Hydroizoláciu strechy vytiahnuť na všetky prestupujúce konštrukcie strešného plášťa a to min. do výšky 250 mm od strešného povrchu, prípadne ich úplne obaliť. Pred pokládkou mechanicky kotvenej krytiny doporučujeme vykonať výťažné skúšky na kotviace prvky.
Skladba strechy je popísaná vo výkrese rezu.
Pokládku strešnej fólie na stavbe môže realizovať iba špecializovaná a k tomuto účelu vyškolená stavebná organizácia. Montáž krytiny a jednotlivé detaily realizovať v súlade so zásadami stanovenými a popísanými v konštrukčnom a technologickom predpise výrobcu platným v dobe realizácie. Spôsob kotvenia musí byť pre konkrétnu aplikáciu navrhnutý tak, aby bola fólia zaistená proti rozmerovým zmenám a saniu vetra. 
Odvodnenie strechy navrhujeme pôvodnými strešnými vpusťami, do ktorých osadiť nové sanačné strešné vpuste zodpovedajúceho priemeru s integrovanou manžetou a ochranným košom na zachytávanie nečistôt (napr. TOPWET TW SAN).
Po zhotovení strešnej hydroizolácie namontovať bleskozvod, pozri samostatnú časť projektu ELI-BLZ.
Prístup na plochu strechu budovy je navrhnutý cez nový oceľový výlezný rebrík, pozri kapitolu „Zateplenie fasády a sokel“.
Pôvodné potrubia odvetrania stúpačiek splaškovej kanalizácie nad strešným plášťom navrhujeme pred zateplením strechy demontovať a zameniť za nové plastové kanalizačné potrubie. Nové PVC potrubia musia prečnievať min. 500 mm nad hotový zatepleny strešný plášť. Na jeho koniec osadiť vetraciu hlavicu podľa technických podkladov výrobcu – systémový výrobok.

3 – Rekonštrukcia komína
Po vybúraní dodatočne zhotovenej existujúcej nadmurovky z tehál a krycej striešky z betónu a oceľových stúpadiel (všetky konštrukcie sú v zlom technickom stave) navrhujme zhotoviť na pôvodný komín novú kryciu striešku, novú povrchovú úpravu celého komína a upraviť výšku existujúcich komínových vložiek. 
Komín sa nezateplí. 
Existujúci komín z kotolne - očistiť plochy obvodového plášťa komína od nesúdržných vrstiev omietky. Lokálne plochy vyspraviť vápenno-cementovou omietkou. Povrch komína celoplošne napenetrovať a natiahnuť lepiacu stierku do ktorej vtlačiť výstužnú sklotextilnu sieťku. Na vytvrdnutú vyrovnávajúcu vrstvu naniesť penetračný náter pod fasádne omietky a následne tenkovrstvovú fasádnu omietku rovnakú ako na fasáde, pozri kapitolu „Zateplenie fasády a sokel“.
Kryciu betónovú striešku zrealizovať podľa výkresovej časti projektu na horný povrch pôvodného komína.
Jestvujúci stav - spolu sa v komínovom telese nachádzajú 3 komínové vložky z toho dve sú dlhé v časti existujúcej dodatočne zhotovenej nadmurovky a tretia je kratšia v časti pôvodného komína (nadmurovka nie je na celom komíne). Navrhujeme po vybúraní nadmurovky dvojicu dlhých komínových vložiek skrátiť a všetky vložky ukončiť novými komínovými hlavicami (3 ks). Po ukončení úprav na komínových vložkách a komíne ako takom sa musí vykonať revízia komína odborne spôsobilou osobou.

4 - Výplne otvorov
Stavebné práce na výplniach otvorov pozostávajú z výmeny pôvodného dreveného okna v obvodovej stene v miestnosti šatňa pre údržbára a z výspravky vnútorných ostení a nadpražia novomontovanej výplne. 
V šatni pre údržbára existujúce drevené okno nahradiť novým plastovým z min. 5-komorovým rámovým profilom s izolačným 2-sklom priehľadným, rám a krídlo farba biela. Pod oknom je navrhnutá vnútorná plastová parapetná doska s ukončením a vonkajší parapetný plech lakoplastovaný. Vonkajší a vnútorný parapet bude súčasťou dodávky okna.
Vonkajšie parapety ostatných okien navrhujem z lakoplastovaného plechu s ukončením vo farbe okenných rámov (K1 - K5). Šírky a dĺžky parapetov zamerať na stavbe po zateplení fasády. Pri novonavrhovaných oknách budú všetky vonkajšie parapety súčasťou dodávky okien.
Všetky výplne vonkajších stavebných otvorov osadzovať podľa zásad STN 73 3134 „Styk okenných konštrukcií a obvodového plášťa budovy“.
Pred osadením nových výplní otvorov bude prevedená murárska oprava ostení (špaliet) a prekladov. Po montáži nových výplni vonkajších stavebných otvorov pristupiť k vyspraveniu vnútorných ostení a nadpraží interiérovou štukovou omietkou hladenou + 2x základná maliarska interiérová farba. 

5 – Odkvapový chodník
Nový odkvapový chodník navrhujeme z prostého betónu (P1). Navrhujeme ho v miestách kde nie je existujúca spevnená plocha pri sokly objektu. Na tomto priestore vybudovať podklad pod betónovú konštrukciu chodníka. Podklad navrhujem z drveného kameniva frakcie 16-32 mm, hrúbka vrstvy 150 mm. Podklad navrhujem riadne zhutniť. Vo vzdialenosti podľa vyznačenia vo výkrese pôdorysu navrhujeme od zatepleneho sokla zhotoviť debnenie z dosiek do ktorého sa uloží betón. Odkvapový chodník navrhujem z prostého betónu triedy C16/20 v priečnom spáde min. 2% smerom od objektu a hrúbky min. 100 mm. Betón vystužiť kari rohožou priemeru 6 mm s okami 100x100 mm. Betónovú konštrukciu chodníka navrhujem dilatovať priečnymi dilatačnými škárami každé cca 3 m. Škáry vyplniť XPS polystyrénom hr. 20 mm. 

6 – Bleskozvod
Na sústave bleskozvodu bude prevedená rekonštrukcia, rieši samostatná časť projektovej dokumentácie - projekt BLZ-BLESKOZVOD.
7 – Elektroinštalácia
Vonkajšie svietidla nad vstupmi, rieši samostatná časť projektovej dokumentácie - projekt ELI.

         Podrobnejšie v projektovej dokumentácii.

1.	Súčasťou realizácie sú aj služby, ktoré je spolu so stavebnými prácami potrebné vykonať, a to najmä:
-	spracovanie dokumentácie skutočného vyhotovenia stavby,
-	spracovanie energetického certifikátu v súlade s energetickým posudkom.

2.	V prípade, že sa v obsahu projektovej dokumentácie a Výkaze výmer /Rozpočte nachádza odvolávka na konkrétneho výrobcu, výrobný postup, obchodné značenie, patent, typ, oblasť alebo miesto pôvodu alebo výroby, je možné v súlade s § 42 ZVO takýto odkaz zameniť za ekvivalentný.
V	prípade, ak sa uchádzač rozhodne predložiť ponuku s ekvivalentom, tento nesmie mať vplyv na zníženie kvality, zhoršenie požadovaných technických parametrov výrobkov resp. materiálov a navrhnutého vizuálneho architektonického riešenia oproti projektovej dokumentácii.
Použitie/nepoužitie ekvivalentu uchádzač uvedie v ponuke prostredníctvom čestného vyhlásenia k alternatívnym výrobkom alebo materiálom (ekvivalentom), v ktorom musí byť uvedené, či uchádzač ponúka/použije alebo neponúka/nepoužije v ponuke - v ocenenom Výkaz výmer /Rozpočet alternatívne výrobky alebo materiály (ekvivalenty).
V	prípade, že uchádzač v ponuke neuvažuje s alternatívnymi výrobkami alebo materiálmi, predloží v ponuke čestné vyhlásenie, že v predloženej ponuke - v ocenenom Výkaz výmer /Rozpočet nebol použitý žiadny alternatívny výrobok alebo materiál. Uvedené čestné vyhlásenie musí byť podpísané štatutárnym zástupcom uchádzača alebo iným zástupcom uchádzača, ktorý je oprávnený konať v mene uchádzača.
Možný vzor čestného vyhlásenia, je uvedený v prílohe č. 3 týchto súťažných podkladov.
V prípade, že uchádzač v ponuke uvažuje s alternatívnymi výrobkami alebo materiálmi predloží v ponuke čestné vyhlásenie, že v predloženej ponuke - v ocenenom Výkaz výmer /Rozpočet boli použité alternatívne výrobky alebo materiály (ekvivalenty) od alternatívneho výrobcu/výrobcov s rovnakými alebo lepšími vlastnosťami, v súlade s európskymi a slovenskými normami a zároveň uvedie ich zoznam s uvedením názvu pôvodného výrobku alebo materiálu a názvu alternatívneho výrobku alebo materiálu. Zároveň uchádzač v ocenenom Výkaze výmer /Rozpočte výraznejším písmom dopíše za predpísaný text danej položky napr. obchodný názov ekvivalentného výrobku a pod. Uvedené čestné vyhlásenie musí byť podpísané štatutárnym zástupcom uchádzača alebo iným zástupcom uchádzača, ktorý je oprávnený konať v mene uchádzača.
Možný vzor čestného vyhlásenia, je uvedený v prílohe č. 4 týchto súťažných podkladov.
Použitie ekvivalentu v procese realizácie diela podlieha predchádzajúcemu odsúhlaseniu projektantom, prípadne technickým dozorom investora alebo stavebným dozorom.
E.	SPÔSOB URČENIA CENY
1.	Podkladom pre zostavenie tejto ceny je len projektová dokumentácia, ktorá je súčasťou týchto súťažných podkladov.

2.	Uchádzačom navrhovaná zmluvná cena za uskutočnenie požadovaného predmetu zákazky, uvedená v ponuke uchádzača bude vyjadrená v eurách (EUR) a matematicky zaokrúhlená na dve desatinné miest a musí vyjadrovať cenu za celý predmet zákazky v súlade s kapitolou D. Opis predmetu zákazky.

3.	Uchádzač v ponuke predloží vlastný ocenený výkaz výmer/ zadanie/ rozpočet, kde bude uvedená jednotková aj celková cena, ako súčin jednotkovej ceny a požadovaného množstva príslušnej položky (výmeru). Cena v cenovej ponuke bude uvedená konečná, t.j. neobsahuje žiadne ďalšie poplatky.

4.	Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní.

5.	Zmena výslednej ponukovej ceny nie je prípustná, okrem zmeny zákonnej sadzby DPH.
F.	Požiadavky na elektronizáciu
Časť I
Komunikácia
1.	      komunikácia medzi verejným obstarávateľom a záujemcami/uchádzačmi
1.1		Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. 
1.2. 	Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi
1.3   JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.
1.4    Na bezproblémové používanie systému JOSEPHINE je nutné používať jeden z podporovaných internetových prehliadačov:
		- Microsoft Internet Explorer verzia 11.0 a vyššia, 
		- Mozilla Firefox verzia 13.0 a vyššia alebo 
		- Google Chrome
		- Microsoft Edge.
1.5   Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
1.6  	Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom. 
1.7  	Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému. 
1.8  	Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke. 

1.9  	Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty  v príslušnej časti zákazky v systéme JOSEPHINE, ale aj v profile verejného obstarávateľa na https://www.uvo.gov.sk/vyhladavanie-profilov/zakazky/5464.  
1.10 Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 8 b) zákona o verejnom obstarávaní.

Časť II
Registrácia
2.1	Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID) .
2.2 	Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi 
a)	v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom. 
b) 	nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
c) 	vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
d) 	vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.
e)	počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle   4 pracovné dni (v rámci Európskej únie) a je potrebné s touto lehotou počítať pri vkladaní ponuky. O odoslaní listovej zásielky je uchádzač informovaný e-mailom. 
2.3 	Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“. 

Časť III
Elektronické ponuky  - podávanie ponúk
3.1	Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese https://josephine.proebiz.com/.
3.2	Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/.
3.3	V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
3.4	Ak ponuka obsahuje dôverné informácie, uchádzač ich v ponuke viditeľne označí. 
	Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na ...  desatinné miesta  a vložená do systému JOSEPHINE v tejto štruktúre: cena bez DPH, sadzba DPH, cena s alebo bez  DPH (pri vkladaní do systému JOSEPHINE označená ako „Jednotková cena (kritérium hodnotenia)“).
3.5	Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral). 
3.6	Ponuka uchádzača predložená po uplynutí lehoty na predkladanie ponúk sa elektronicky neotvorí.
3.7	Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
3.8	Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa.  Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.
Časť IV.
Otváranie ponúk (on-line sprístupnenie)
4.1 	Otváranie ponúk sa uskutoční elektronicky.
4.2	Miestom „on-line“ sprístupnenia ponúk je webová adresa https://josephine.proebiz.com/ a totožná záložka ako pri predkladaní ponúk. 
4.3   On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení budú zverejnené informácie v zmysle ZVO. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.

G. OBCHODNÉ PODMIENKY USKUTOČNENIA PREDMETU ZÁKAZKY

1.	Verejný obstarávateľ uviedol obchodné podmienky realizácie predmetu zákazky v zmluve o dielo nachádzajúcej sa v tejto časti SP. Verejný obstarávateľ požaduje, aby uchádzač predložil v cenovej ponuke zmluvu podľa zmluvných podmienok, uvedených v predmetnej zmluve o dielo.
Zmluva o dielo ako súčasť súťažných podkladov je uvedená v samostatnom textovom súbore.

2.	Pokiaľ budú zmluvné podmienky uvedené v návrhu zmluvy o dielo, predloženej uchádzačom, v rozpore s výzvou na predkladanie ponúk a týmito SP a ak sa budú vymykať obvyklým zmluvným podmienkam a budú znevýhodňovať verejného obstarávateľa, verejný obstarávateľ bude takúto ponuku považovať za neregulárnu alebo inak neprijateľnú resp. nespĺňajúcu jeho požiadavky na predmet zákazky.
3.	Verejný obstarávateľ upozorňuje, že najneskôr v deň predchádzajúci dňu odovzdania staveniska je úspešný uchádzač povinný uzavrieť a udržiavať v platnosti zmluvu o poistení zodpovednosti za škodu zhotoviteľa spôsobenú činnosťou zhotoviteľa pri vykonávaní diela vo výške minimálne v hodnote zákazky (vrátane DPH),
4.	Verejný obstarávateľ upozorňuje, že ako povinná osoba v zmysle § 2 ods. 2 zákona č. 211/2000 Z. z. o slobodnom prístupe k informáciám podlieha povinnosti zverejňovania faktúr a objednávok a uchádzači berú na vedomie právne účinky vyplývajúce z povinného zverejňovania zmlúv podľa príslušných ustanovení zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony a predložením ponuky vyjadrujú svoj súhlas so zverejnením svojich identifikačných údajov uvedených na zmluve o dielo alebo inom doklade, ktorý sa povinne zverejňuje.
Návrh zmluvy o dielo - samostatný dokument

H. PRAVIDLÁ ELEKTRONICKEJ AUKCIE 
V tomto postupe verejného obstarávania nebude použitá elektronická aukcia. 

Príloha č. 1
NÁVRH PLNENIA KRITÉRIÍ
Predmet zákazky: 
“Giraltovce, obnova a prístavba ZŠ na ulici Budovateľská č.164-Pavilón A“
Obchodné meno uchádzača:
Sídlo alebo miesto podnikania uchádzača: IČO uchádzača:
KRITÉRIUM	NÁVRH PLNENIA	
Celková cena za predmet zákazky vyjadrená v EUR vrátane DPH		

Čestne vyhlasujem, že uvedený návrh na plnenie stanoveného kritéria je vypracovaný súlade so súťažnými podkladmi, prílohami súťažných podkladov, ako aj obchodnými (zmluvnými) podmienkami predmetu zákazky.
SOM/ NIE SOM platiteľom DPH. V	dňa	
[doplniť titul, meno, priezvisko, podpis oprávnenej osoby]
Uchádzač zaokrúhli svoje návrhy v zmysle matematických pravidiel na dve desatinné miesta.
Príloha č.2
Zadávanie podlimitnej zákazky bez využitia elektronického trhoviska
postupom podľa § 113 a 114 ZV O
zákazka na uskutočnenie stavebných prác predmetu zákazky s názvom:
“Giraltovce, obnova a prístavba ZŠ na ulici Budovateľská č.164-Pavilón A“
“
ČESTNÉ VYHLÁSENIE
o neprítomnosti konfliktu záujmov uchádzača
IDENTIFIKAČNÉ ÚDAJE:
obchodné meno a sídlo uchádzača/člena skupiny dodávateľov, údaj o zápise, IČO uchádzača/člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)
ako uchádzač/člen skupiny dodávateľov v predmetnom verejnom obstarávaní týmto
čestne vyhlasujem,
že v súvislosti s uvedeným postupom zadávania zákazky:
a)	som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 ZVO akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
b)	neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
c)	budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania
d)	poskytnem verejnému obstarávateľovi v postupe tohto verejného obstarávania presné, pravdivé a úplné doklady a informácie
v	dňa	
Titul, meno, priezvisko, podpis
oprávnenej osoby uchádzača / skupiny
dodávateľov

Príloha č.3
Zadávanie podlimitnej zákazky bez využitia elektronického trhoviska
postupom podľa § 113 a 114 ZV O
zákazka na uskutočnenie stavebných prác predmetu zákazky s názvom:
“Giraltovce, obnova a prístavba ZŠ na ulici Budovateľská č.164-Pavilón A“
“
ČESTNÉ VYHLÁSENIE
k alternatívnym výrobkom alebo materiálom (ekvivalentom)
IDENTIFIKAČNÉ ÚDAJE:
obchodné meno a sídlo uchádzača/člena skupiny dodávateľov, údaj o zápise, IČO uchádzača/člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)
ako uchádzač/člen skupiny dodávateľov v predmetnom verejnom obstarávaní týmto
čestne vyhlasujem,
že v nami predloženej ponuke - v ocenenom Výkaze výmer /Zadaní nebol použitý žiadny alternatívny výrobok alebo materiál (ekvivalent) od alternatívneho výrobcu.

V

dňa.
Titul, meno, priezvisko, podpis
oprávnenej osoby uchádzača / skupiny
dodávateľov
Príloha č.4
Zadávanie podlimitnej zákazky bez využitia elektronického trhoviska
postupom podľa § 113 a 114 ZV O
zákazka na uskutočnenie stavebných prác predmetu zákazky s názvom:
“Giraltovce, obnova a prístavba ZŠ na ulici Budovateľská č.164-Pavilón A“

ČESTNÉ VYHLÁSENIE
k alternatívnym výrobkom alebo materiálom (ekvivalentom)
IDENTIFIKAČNÉ ÚDAJE:
obchodné meno a sídlo uchádzača/člena skupiny dodávateľov, údaj o zápise, IČO uchádzača/člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)
ako uchádzač/člen skupiny dodávateľov v predmetnom verejnom obstarávaní týmto
čestne vyhlasujem,
že v nami predloženej ponuke - v ocenenom Výkaze výmer /Zadaní boli použité nasledovné alternatívne výrobky alebo materiály (ekvivalenty) od alternatívneho výrobcu/výrobcov s rovnakými alebo lepšími vlastnosťami, v súlade s európskymi a slovenskými normami:
Pôvodný názov výrobku
(popis položky Výkazu výmer -Rozpočtu zadaného verejným obstarávateľom)	Názov položky s ekvivalentným materiálom alebo výrobkom
(ponúkaný ekvivalent uchádzačom)	

		

		

V dňa 
Titul, meno, priezvisko, podpis
oprávnenej osoby uchádzača / skupiny
dodávateľov